Z A P I S N I K

sa 21. sjednice Upravnog vijeća Pučkog otvorenog učilišta Samobor održane 22.8.2023. s početkom u 16:15 sati u prostoru POU Samobor.

Nazočni članovi: Tihana Matijaščić, Alen Polo, Nikolina Šimunović

Ostali nazočni: ravnateljica POU Samobor, zapisničarka, sindikalna povjerenica.

Članovi Upravnog vijeća POU Samobor utvrdili su da postoji kvorum i da se mogu donositi pravovaljane odluke te su jednoglasno prihvatili predloženi

DNEVNI RED

1. Verifikacija zapisnika uživo održane 18. sjednice
2. Verifikacije zapisnika 19. elektroničke sjednice
3. Verifikacija zapisnika 20. elektroničke sjednice
4. Odluka o zapošljavanju zamjene zbog porodiljnog dopusta
5. Razno.

Ad 1. – Ad 3.

Članovi Upravnog vijeća, uz pravopisne ispravke, jednoglasno prihvaćaju Zapisnike s 18., 19. i 20. sjednice UV-a u tekstovima datim za sjednicu.

Ad 4.

Ravnateljica ukratko iznosi tijek rada komisije za odabir kandidata: provjerili valjanost dokumentacije, od nekih kandidata tražili dopunu dokumentacije, svega su 4 kandidata ispunila uvjete propisane natječajem. Zvali smo ih na razgovor, provjeravali znanje engleskog jezika. Dvije kandidatkinje ne znaju engleski jezik pa su automatski otpale. Od druge dvije, povjerenstvo za zapošljavanje predlaže Nikol Kuhar. Počela bi raditi 1.9., trenutno je nezaposlena.

Članovi UV-a jednoglasno prihvaćaju prijedlog komisije za odabir kandidata da se na radno mjesto samostalnog referenta za opće poslove kao zamjena za rodiljni i roditeljski dopust na određeno vrijeme zaposli Nikol Kuhar.

Ad 5.

Ravnateljica obavještava članove UV-a da se OŠ B.Tonija seli u Langovu ulicu pa se time oslobađa prostor u Bunkeru koji su do sada koristili. Zvala je Grad da nam taj dio zgrade ponovno da u najam. Apelira da članove UV-a da to podrže u Gradu. Prostor je devastiran te zahtijeva obnovu odnosno ulaganje.

Završen je jedan naš Erasmus+ projekt, u tijeku je drugi. Kao partneri smo dobili još jedan (za umirovljenike).

Od Europa Cinemas smo dobili nagradu od 12.000,00 € za 2022. godinu za uspješne rezultate u kino prikazivačkoj djelatnosti.

Trenutno imamo 8 programa koje polaznici kod nas mogu upisati koristeći mjeru „Moj vaučer“.

Imali smo nadzor UO za odgoj i obrazovanje Zagrebačke županije radi minimalnih tehničkih uvjeta za održavanje nastave u pop up kinu, Centru za mlade i učionici u zgradi kina. Bilo je sve u redu i odmah smo dobili rješenje.

Do 25.8. je otvoren natječaj za nastavnika.

Članovi UV-a primili su na znanje dane informacije.

Više nije bilo pitanja te predsjednica zaključuje sjednicu u 16:30 sati.